એશિયન ગેમ્સમાં ૪*૪૦૦ ગેમ્સમાં ગોલ્ડ મેળવ્યાં બાદ હવે સરિતા પાસે દેશની અપેક્ષાઓ વધી છે. ૨૦૨૦માં ટોક્યોમાં યોજાનારી ઑલિમ્પિક ગેમ્સમાં પણ સરિતા પરચમ લહેરાવે તેવી આશાઓ બંધાઈ છે ત્યારે સરિતા જણાવે છે કે, ટોક્યો ઑલિમ્પિકમાં ક્વૉલિફાઈ થવા માટે તેને સખત મહેનત કરવી પડશે. હાલમાં તે ૪૦૦ મીટર હર્ડલ ૫૭.૦૪ સેકન્ડમાં પૂરી કરે છે, પણ તેને ક્વૉલિફાઈ થવા માટે ૧ સેકન્ડનો સમય ઘટાડવો પડશે. આ બાબતે તેના કોચ રહી ચૂકેલા મોહન મોયરાનું કહેવું છે કે, સરિતા જો યોગ્ય ડાયેટિંગ અને પરિશ્રમમાં પાછી પાની નહીં કરે તો હર્ડલમાં ૫૧-૫૨ સેકન્ડ સુધી પહોંચી શકશે અને તો જ ઑલિમ્પિકમાં ગોલ્ડ જીતવાનું શક્ય બનશે.